สวัสดีครับคุณ พอดีผมโกนผมแล้วมีเหมือนเป็นตุ่มหนองขึ้นอยู่บนหัว มันปวดๆอยู่นะครับ อยากส่งรูปให้ดู ผมสงสัยมากว่ามันคืออะไรครับ
สวัสดีค่ะ อาการตุ่มขึ้นที่หนังศีรษะ อาจเกิดจากการอักเสบของผิวหนัง ต่อมเหงื่อ ต่อมไขมัน หรือ การติดเชื้อของผิวหนัง อาการแพ้ต่อสารบางอย่างที่ใช้เช่นแชมพู ครีมนวด ยาหยอดศีรษะ สะเก็ดเงินที่ศีรษะควรพบแพทย์เพื่อตรวจร่างกายให้ได้การวินิจฉัยที่แน่นอน หากเป็นเกี่ยวกับผื่นผิวหนังอักเสบหรือสะเก็ดเงิน การรักษาคือการใช้ยาสเตียรอยด์ทาเฉพาะที่ ร่วมกับใช้แชมพูเพื่อลดการอักเสบ หากเป็นการติดเชื้อของผิวหนังหรือรูขุมขนควรได้ยาทาฆ่าเชื้อเฉพาะที่ในระหว่างนี้ควรสระผมทุกวันและทำความสะอาดบริเวณหนังศีรษะด้วยแชมพูอ่อนๆ ไม่ไปแกะเกาบริเวณหนังศีรษะ หากเจ็บปวดมาก มีเลือดออกที่บริเวณหนังศีรษะร่วมด้วย ควรรีบไปพบแพทย์